CELEX: 31991R3664
Language: el
Date: 1991-12-16 00:00:00
Title: Κανονισμός ( ΕΟΚ ) αριθ. 3664/91 της Επιτροπής της 16ης Δεκεμβρίου 1991 για τον καθορισμό των μεταβατικών μέτρων για τους αρωματισμένους οίνους, τα αρωματισμένα ποτά με βάση τον οίνο και τα αρωματισμένα κοκτέιλ αμπελοοινικών προϊόντων

Avis juridique important

|

31991R3664

Κανονισμός ( ΕΟΚ ) αριθ. 3664/91 της Επιτροπής της 16ης Δεκεμβρίου 1991 για τον καθορισμό των μεταβατικών μέτρων για τους αρωματισμένους οίνους, τα αρωματισμένα ποτά με βάση τον οίνο και τα αρωματισμένα κοκτέιλ αμπελοοινικών προϊόντων  

Επίσημη Εφημερίδα αριθ. L 348 της 17/12/1991 σ. 0053 - 0053

ΚΑΝΟΝΙΣΜΟΣ (ΕΟΚ) αριθ. 3664/91 ΤΗΣ ΕΠΙΤΡΟΠΗΣ  της 16ης Δεκεμβρίου 1991  για τον καθορισμό μεταβατικών μέτρων για τους αρωματισμένους οίνους, τα αρωματισμένα ποτά με βάση τον οίνο και τα αρωματισμένα κοκτέιλ αμπελοοινικών προϊόντωνΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1601/91 του Συμβουλίου της 10ης Ιουνίου 1991 για τη θέσπιση των γενικών κανόνων σχετικά με τον ορισμό, το χαρακτηρισμό και την παρουσίαση των αρωματισμένων οίνων, των αρωματισμένων ποτών με βάση τον οίνο και των αρωματισμένων  κοκτέιλ αμπελοοινικών προϊόντων (1), και ιδίως το άρθρο 16,  Εκτιμώντας:  ότι επιβάλλονται μεταβατικές διατάξεις για να διευκολυνθεί το πέρασμα από τους εθνικούς κανόνες στους κοινοτικούς κανόνες- ότι, γι' αυτό, πρέπει να επιτραπεί κατά τη διάρκεια ενός έτους η θέση σε πρώτη εμπορία προϊόντων που παρασκευάζονται σύμφωνα με  τις διατάξεις που εφαμόζονται πριν από την έναρξη ισχύος του κανονισμού (ΕΟΚ) αριθ. 1601/91-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής εφαρμογής για τους αρωματισμένους οίνους, τα αρωματισμένα ποτά με βάση τον οίνο και τα αρωματισμένα κοκτέιλ αμπελοοινικών προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Τα κοινοτικά προϊόντα που παρασκευάζονται πριν από τις 17 Δεκεμβρίου 1991 και τα παρασκευασμένα προϊόντα που εισάγονται πριν από την ημερομηνία αυτή, που αναφέρονται στον κανονισμό (ΕΟΚ) αριθ. 1601/91, τα οποία είναι σύμφωνα με τις ισχύουσες  διατάξεις πριν από την ημερομηνία αυτή, μπορούν να τεθούν σε πρώτη εμπορία έως τις 16 Δεκεμβρίου 1992 με παρουσίαση σύμφωνη με τις διατάξεις αυτές.  2. Τα κοινοτικά και τα εισαγόμενα προϊόντα, που αναφέρονται στον κανονισμό (ΕΟΚ) αριθ. 1601/91, τα οποία άρχισαν να παρασκευάζονται πριν από τις 17 Δεκεμβρίου 1991 και των οποίων η παρασκευή θα περατωθεί πριν από τις 17 Ιουνίου 1992 σύμφωνα με τις  ισχύουσες διατάξεις πριν από τις 17 Δεκεμβρίου 1991, μπορούν να τεθούν σε πρώτη εμπορία έως τις 16 Δεκεμβρίου 1992 με παρουσίαση σύμφωνη με τις διατάξεις αυτές.  3. Κατά την έννοια του παρόντος κανονισμού νοείται ως:  - παρασκευή: οι εργασίες που καταλήγουν στη λήψη τελικού προϊόντος, το οποίο είναι εμφιαλωμένο, φέρει ετικέτα και προορίζεται για τον τελικό καταναλωτή,  - πρώτη εμπορία για τα παρασκευασμένα προϊόντα: η πώληση και η πραγματική έξοδος από τις επιχειρήσεις παραγωγής ή τους τόπους αποθεματοποιήσεως των επιχειρήσεων αυτών.  4. Κατά παρέκκλιση από την ημερομηνία της 16ης Δεκεμβρίου 1992 που αναφέρεται στις παραγράφους 1 και 2, η πώληση των κοινοτικών προϊόντων και των εισαγόμενων προϊόντων που έχουν πλήρως παρασκευασθεί και κατέχονται κατά την ημερομηνία αυτή στο στάδιο της  πωλήσεως στον τελικό καταναλωτή, μπορεί να γίνει μέχρις εξαντλήσεως των αποθεμάτων.  Άρθρο 2  1. Αναμένοντας την έγκριση, το αργότερο στις 31 Δεκεμβρίου 1992, των λεπτομερειών εφαρμογής που πρέπει να εγκριθούν δυνάμει του κανονισμού (ΕΟΚ) αριθ. 160/91, τα κράτη μέλη μπορούν να εφαρμόζουν την εθνική νομοθεσία που ίσχυε επ' αυτού πριν από  τις 17 Δεκεμβρίου 1991.  2. Αναμένοντας απόφαση, το αργότερο στις 31 Δεκεμβρίου 1992, σχετικά με τις παρεκκλίσεις που μπορούν να προβλεφθούν από τον κανονισμό (ΕΟΚ) αριθ. 1601/91, εξακολουθούν να εφαρμόζονται οι διατάξεις που προβλέπονται από την εθνική νομοθεσία έως τις 17  Δεκεμβρίου 1991, εκτός από αντίθετη απόφαση του συγκεκριμένου κράτους μέλους.  Άρθρο 3  Ο παρών κανονισμός αρχίζει να ισχύει στις 17 Δεκεμβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Δεκεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 149 της 14. 6. 1991, σ. 1.